Video: Baba vasgebind sodat versorger kan TV kykSkermskoot uit die video Die video volg onderaan die berig. Die eienaar van ŉ kleuterskool in Rosettenville, suid van Johannesburg, het glo ŉ kleuter vasgebind en haar mond toegeplak, omdat sy televisie wou kyk, berig die Daily Sun. ŉ Video van die voorval is aan die koerant uitgelek. Labeeba Truter, die eienaar van Petite Bumper-dagsorgsentrum, het glo aanvanklik ontken dat dit haar badkamer is, maar nadat sy die video gesien het, het sy toegegee. “Ek is bewus van die voorval, maar dit was nie ek wat dit gedoen het nie,” het sy gesê. Sy beweer sy het nie geweet dit is kindermishandeling nie. Sy het gevolglik nie die voorval by die polisie of by die kind se ouers aangemeld nie. Beauty, die 16 maande oue baba, se ma se identiteit is nog nie bekend nie. Daar is 12 kinders in een ongemeubileerde vertrek. Dr. Sello Mokoena van die departement van maatskaplike ontwikkeling het aan die koerant bevestig die sentrum is nie geregistreer nie. Klik hier en klik hier om meer te lees. Bron: eNCA News, Daily Sun Lees ook: Eienaar van dagsorgsentrum amptelik aangekla Dagsorgsentrum waar kleuter glo mishandel is, is toegemaak Polisie soek hulp ná kindermishandeling WAARSKUWING: Die video kan sensitiewe kykers ontstel.